[{"text_idx": "#000001", "text": "Mo Yan, nobelpremiito pri literaturo 2012"}, {"text_idx": "#000002", "text": "C\u0302i-jare la Nobela komitato donacis al mi novan verkiston. Mi devus danki ilin pro atentigo pri tiu evidente interesa verkisto. Ofte oni konsideras nur tiujn verkistojn, kiuj vivas en iu okcidenta lando. Tial ideologio ankau\u0306 funkcias kiel s\u0302topilo, kaj pro tio la verkoj de Mo Yan ne estas vaste konataj.\nLa s\u0302tataj amaskomunikiloj bonvenigas la premion por Mo Yan kiel la unuan Nobelpremion por c\u0302ino. Tio signifas, ke ili ne kalkulas la premion por Gao Xingjian en 2000. Kaj ili forgesis ankau\u0306 la Pacpremion por Liu Xiabo en 2010, c\u0302ar Liu estas por la potenculoj de la komunista s\u0302tato subfosanto de ilia s\u0302tata ordo. Ekde tiam frostas la rilatoj inter Norvegio kaj C\u0302inio. Eble atribuo de la premio al verkisto ene de la sistemo senfrostigos la rilatojn inter ambau\u0306 landoj."}, {"text_idx": "#000003", "text": "\u201cMo Yan\u201d, \u2013 tiujn vortojn kun la signifo \u201cne parolu\u201d, \u201cne malkas\u0302u viajn pensojn kiam vi estas ekstere\u201d diris la gepatroj al sia filo, naskita kiel Guan Moye. Kiam la frenezaj\u0302oj de la \u201ckultura revolucio\u201d furiozis en C\u0302inio, li devis forlasi la lernejon kaj labori en kamparo kaj poste en fabrikoj. La komunistoj sub la gvidado de Mao Zedong opiniis, ke tia okupado estas pli eduka ol lernejo. Kiam li estis 20-jara, li sukcesis alig\u0302i al la armeo, spite al antau\u0306a klasifiko kiel \u201cmalbona elemento\u201d."}, {"text_idx": "#000004", "text": "En la armeo li povis studi kaj tie li farig\u0302is verkisto kun la pseu\u0306donimo Mo Yan."}, {"text_idx": "#000005", "text": "Spertuloj pri la c\u0302ina literaturo asertas, ke Mo malkas\u0302as la ac\u0302ajn aspektojn de la nuntempa c\u0302ina socio, speciale per uzado de ruzaj personoj el la vasta folkloro. Tie liaj protagonistoj suferas senlime, kaj samtempe ankau\u0306 la povo de la tiranoj estas senlima."}, {"text_idx": "#000006", "text": "Mo do kritikas, sed ne ribelas. Li estas dungito de la s\u0302tato kaj tiel li devas akcepti la regulojn de la Granda Frato. La reg\u0302imo ja povas mordi, kiel Mo spertis en 1995. Tiam li verkis romanon, kiu ne plac\u0302is al la au\u0306toritatoj kaj devis verki senkulpig\u0302on. Intertempe li estas tiel fama en C\u0302inio, ke li ne plu timas la cenzuron. Probable li cenzuras sin mem kaj scias, kion li povas au\u0306daci. Modesta kritiko estas pli bona ol neniu kritiko; la verkoj de tiuj, kiuj vivas ekster C\u0302inio ne havas grandan eh\u0302on en C\u0302inio. Ni devus ankau\u0306 au\u0306di tiujn, kiuj havas kritikan distancon kaj tamen restas en la sistemo."}, {"text_idx": "#000023", "text": "La 11an de oktobro, en la reta babilejo \u201cCxina Esperanta Forumo\u201d ( pseuxdonimulo skribis, ke Mo Yan lernis Esperanton en 1980aj jaroj, sed la informo ne estas konfirmita gxis nun. Sed versxajne oni havos okazon por certigxi pri tio."}]